#### **Møtereferat Grasmyr FAU**

|  |  |  |
| --- | --- | --- |
| Tilstede | : | 8A Lars N. Trøen, 8C Marianne Bergius, 9A Stian Vinje Olsen, 9C Anne Kathrine V. Rogn, 10A Benedicte Børge-Ask, 10B Mari T. Lieberg, rektor Kenneth Broch Johnsen |
| **Fraværende** | : | 8B Terje Berg, 9B Nancy Ann Helgesen, 10C Monica Danielsen, |
| **Tid og sted** | : | 29.01.18 Grasmyr ungdomsskole, personalrommet 18:00-19:30 |
| **Referent** | : | Benedicte Børge-Ask |

| **Nr** | **Sak** | **Ansvarlig** | **Dato** |
| --- | --- | --- | --- |
| **18/01** | **Godkjenning av møteinnkalling**  Møteinnkallingen godkjennes. Merk at saksnummerering i innkallingen er feil. |  |  |
| **18/02** | **Godkjenning av referat fra sist møte**  Referatet godkjennes. |  |  |
| **18/03** | **Skoleball 2018**  FAU medlemmene organiserte handling, bestillinger etc. Vaktlister ble satt opp, mange foresatte stilte. Tidsbruken for elevene oppleves som ok for skolen, mindre enn tidligere år.  151 deltakere.  Maten fra Crofthomen falt ikke helt i smak, så vi bør vurdere noe annet til neste år. Et tips om at vaktene kunne kle seg litt likt og pent.  Alle vaktlag rapporterte at alt gikk etter planen. Komiteen lager en oppsummering av ting som bør huskes/tas med til neste år.  FAU vil gjerne bidra til å arrangere ball til neste skoleår. | Benedicte | Uke 6 |
| **18/04** | **Mobilbruk i skoletiden**  FAU er ikke prinsipielt i mot bruk av mobil i skoletiden, men mener det kan være riktig å begrense bruken.  Skolen har løsning for «mobilhotell», men det er opp til lærer å vurdere om det skal brukes avhengig av hva slags time/undervisning man skal ha.  Skolen har ønsket å tilby andre aktiviteter i pauser, få ungdommene ut og sosialisere dem i større grad, og flere sosiale aktiviteter tilbys nå i friminuttene (spillrom, bedret kantine, turneringer i hallen, bordtennis når været tillater etc).  FAU fremmet forslag om å tilby premiering som motivasjon til økt deltakelse. Skolen har allerede prøvd dette med hell.  Med aktiviteter på plass og etter dialog med lærerstaben opplever rektor at skolen er klare til å prøve ut en ordning der deler av skoledagen gjennomføres uten mobil. Elevrådet er noe skeptiske, men har sagt seg villig til å prøve.  Med bakgrunn i diskusjon i møte er FAU og rektor enig om å prøve ut mobilfritt friminutt i hovedpausen (12.00-12.30). Oppstart uke 9. Informasjon sendes ut til foreldre via Visma i uke 7. Elever informeres samme uke.  Evaluering gjennomføres før sommerferien; lærere, elevråd og FAU deltar. | Kenneth  Kenneth | 26/2  Uke 7 |
| **18/05** | **Status fra skolen v/rektor**  Rektorene i Bamble har vært på felles konferanse, med tanke på ny ungdomsskole. Økt fokus på at dette skal bli en enhet.  Økonomi – resultatet fra 2017 var negativt, deler uplanlagt pga mye overtid (fagdager, prøvemuntlig etc). Krever en grundig gjennomgang av alle utgiftsposter for neste skoleår.  Rammetimer – noe nedgang pga fallende elevtall,  Kontakt mellom rektor på skolen og SOIL fotball pga noe tøft miljø blant gutteelevene/spillerne (språk og kroppsbruk, første lag vs andre lag). God respons fra trenerne/lagledere – ønsker samarbeid for å bedre situasjonen.  Nasjonale prøver:  Rutiner for etterarbeid:   * Hovedfunn for utvikling på trinn presenteres på personalmøte. * Detaljert funn på trinn/klassenivå presenteres på teammøtene med deltagelse av rektor * Rektor drøfter resultatene i medarbeidersamtaler med kontaktlærere. * Kontaktlærere drøfter resultatene med elevene i elevsamtaler og skole-hjem samtaler. * Rektor har møte med teamene, lærerne i forhold til elever på nivå 1 i lesing. Lages plan for å løfte disse resultatene.   Mål med resultatene:   * Kunnskap om eleven for å tilpasse undervisningene best mulig. * Eleven skal kjenne sine egne resultat i forhold til hva de trenger å utvikle seg på |  |  |
| **18/06** | **Eventuelt**  Høring i deponisaken  FAU mener at man prinsipielt bør uttale seg da dette er vår nærmeste nabo. Vi lager en uttalelse hvor vi støtter høringsuttalelsen fra Brevik FAU. |  |  |

Neste møte: 09.04.18 kl. 18:00-19.30